Uchaňa čierna

Uchaňa čierna alebo netopier čierny (lat. Barbastella barbastellus) je druh európskeho netopiera. Podľa Medzinárodnej únie na ochranu prírody a prírodných zdrojov uchaňa čierna patrí medzi takmer ohrozené druhy, trend celkovej populácie je klesajúci.

 Opis 
 Hmotnosť: 5,68 až 13,5 g.
 Rozpätie krídel: 262 až .
 Dĺžka tela: 45 až .
 Dĺžka chvosta: 44 až .
 Dĺžka ušnice: 14,1 až .
 Srsť je dlhá, viacfarebná. Na chrbtovej strane je čiernohnedá s belavými špičkami, spodná časť tela je tmavosivá. Mláďatá sú tmavšie ale už majú svetle konce srsti na vrchnej strane.
 Najvyšší zistený vek: 22 rokov, na Slovensku 17 rokov u samca a 15 rokov u samice.
 Frekvencia: FM 35 - 45 kHz. 
 Lieta rýchlo nad otvorenými plochami.

 Rozšírenie a početnosť 
Uchaňa čierna je rozšírena v západnej Palearktíde, žije v celej Európe ale napriek veľkému rozšíreniu je jeho výskyt zriedkavý. Žije najmä v lesoch.

 Rozšírenie na Slovensku 
Uchaňa čierna žije v lesoch na celom území Slovenska.

Zo 429 mapovacích kvadrátov DFS sa celkovo vyskytla v 180 (41,8% rozlohy Slovenska):
 letné a prechodné obdobia: 135 mapovacích kvadrátov (31,4% rozlohy Slovenska) v nadmorských výškach 100 - 
 zimné obdobie: 118 mapovacích kvadrátov (27,4% rozlohy Slovenska) v nadmorských výškach 138 - . Na Slovensku bolo zistené najväčšie známe zoskupenie zimujúcich, až 7000 jedincov.

Ekosozologický status od roku 2001 LR:cd, LR - menej ohrozený druh.

 Ochrana 
Je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Uchaňa čierna je druh európskeho významu, ktorý sa vyskytuje v 103 územiach európskeho významu.

Druh je zaradený do Bonnského dohovoru (Príloha II)
, Bernského dohovoru (Príloha II) a smernici o biotopoch (Príloha II a IV).

 Referencie 

 Iné projekty 

Kategória:Netopierovité
Kategória:Živočíchy európskeho významu
Kategória:Takmer ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku